Fasilitatorius
Fasitatorius yra asmuo, kuris padeda žmonių grupėms, bendruomenėms ir organizacijoms suprasti, išsigryninti bendrus tikslus ir atrasti būdus jų pasiekti. Taikydamas įvairius metodus ir fasilitavimo sesijas, jis lengvai ir žaismingai įtraukia grupes į bendrą darbą kartu ir sprendimų paieškas. Tai tarpininkas, kuris padeda pasiekti norimų rezultatų (pavyzdžiui, mokymosi, produktyvumo ar komunikavimo) asistuodamas, teikdamas netiesioginę pagalbą, atlikdamas supervizijas. Fasilitatoriai veikia įvairiose srityse: nuo verslo ar nevyriausybinių organizacijų iki švietimo, kultūros įstaigų, įvairių bendruomenių. Jie dirba tiek su mažomis komandomis, tiek su didelėmis grupėmis ir padeda projektų valdyme, strateginio planavimo sesijose, mokymuose bei seminaruose.